రాబీ విలియమ్స్
1990లో, పదహారేళ్ల విలియమ్స్ టేక్ దట్‌లోకి అడుగుపెట్టాడు, ఈ బృందంలో చేరిన అతి పిన్నవయస్కుడిగా అతను గుర్తింపు పొందాడు. "" అనే లఘుచిత్రం ప్రకారం, ఒక కొత్త యువ సంగీత బృందం కోసం సభ్యులను కోరుతూ వచ్చిన ప్రకటన చూసి విలియమ్స్ తల్లి అతనికి, దానిలో ప్రయత్నించమని సలహా ఇచ్చింది. అతను తన తోటి సభ్యుడు మార్క్ ఓవెన్‌ను నీజెల్ మార్టిన్-స్మిత్‌తో తన ఆడిషన్/ఇంటర్వ్యూ రోజున కలుసుకున్నాడు. బ్యాండ్ ప్రాచుర్యం పొందిన కాలంలో, విలియమ్స్ బహిర్ముఖుడుగా మరియు సంగీత బృందంలో ప్రాక్టికల్ జోకర్‌గా పేరొందాడు. సంగీత బృందంలో ఎక్కువ పాటలను గ్యారీ బార్లో రాయడంతోపాటు అతనే పాడేవాడు, అయితే వారి మొదటి టాప్ టెన్ హిట్ పాటలు "కుడ్ ఇట్ బి మ్యాజిక్", "ఐ ఫౌండ్ హెవెన్", మరియు "ఎవిరిథింగ్ చేంజెస్" ప్రధాన గాయకుల్లో విలియమ్స్ కూడా ఉన్నాడు. ఇదిలా ఉంటే, టేక్ దట్ సభ్యులకు సంబంధించిన నియంత్రణ నిబంధనల విషయంలో మార్టిన్-స్మిత్‌తో అతనికి విభేదాలు ఏర్పడ్డాయి, అతను మరింత మద్యం సేవించడం మరియు కొకైన్ ఉపయోగించడం మొదలుపెట్టాడు.
రాబీ విలియమ్స్
అతని మొదటి ఆల్బమ్ "లైఫ్ త్రూ ఎ లెన్స్" 1997 సెప్టెంబరు 29న EMI రికార్డ్స్ ద్వారా విడుదలైంది. ఈ ఆల్బమ్‌లో "ఏంజిల్స్‌"తోపాటు పలు విజయవంతమైన పాటలు ఉన్నాయి, ఈరోజుకు కూడా విశేష ప్రాచుర్యం పొందిన అతని పాటల్లో ఇవి భాగంగా ఉన్నాయి. ఈ ఆల్బమ్‌లో "ఓల్డ్ బిఫోర్ ఐ డై" మరియు "సౌత్ ఆఫ్ ది బోర్డర్" వంటి ఇతర విజయవంతమైన పాటలు (సింగిల్స్) కూడా ఉన్నాయి. మొదటి ఆల్బమ్ విజయవంతమైన తరువాత విలయమ్స్ తన రెండో ఆల్బమ్ "ఐహ్యావ్ బీన్ ఎక్స్‌పెక్టింగ్ యు"ను విడుదల చేశాడు, దీనిని కూడా EMI రికార్డ్స్ 1998 అక్టోబరు 26లో విడుదల చేసింది. మొదటి ఆల్బమ్ మాదిరిగానే, ఈ ఆల్బమ్ కూడా UK ఆల్బమ్ ఛార్టుల్లో మొదటి స్థానంలో నిలిచింది, ఇతర ప్రపంచవ్యాప్త ఆల్బమ్ ఛార్టుల్లో కూడా ఇది విజయవంతమైన ఆల్బమ్‌గా గుర్తింపు పొందింది. ఆ సమయానికి విలియమ్స్ యొక్క మొట్టమొదటి UK నెంబర్ వన్ సింగిల్‌గా గుర్తింపు పొందిన "మిలీనియం" ఈ ఆల్బమ్‌లోనే ఉంది. అతని మూడో మరియు నాలుగో ఆల్బమ్‌లు, "సింగ్ వెన్ యుఆర్ విన్నింగ్" మరియు "స్వింగ్ వెన్ యుఆర్ విన్నింగ్"లు వరుసగా 2000 ఆగస్టు 28 మరియు 2001 నవంబరు 19న విడుదలయ్యాయి, ఇవి కూడా అతని ముందు ఆల్బమ్‌లు మాదిరిగానే సంగీత విమర్శకుల ప్రశంసలు పొందడంతోపాటు, యునైటెడ్ కింగ్‌డమ్ మ్యూజిక్ ఛార్టుల్లో అగ్రస్థానంలో నిలిచాయి. "సింగ్ వెన్ యుఆర్ విన్నింగ్" ఎక్కువగా ఒక పాప్ ఆల్బమ్ మాదిరిగా ఉండగా, "స్వింగ్ వెన్ యుఆర్ విన్నింగ్" జాజ్/బిగ్-బ్యాండ్ ఆధారిత ఆల్బమ్‌గా గుర్తింపు పొందింది, తాను ఎల్లప్పుడూ ఒక జాజ్ ఆల్బమ్ చేయాలని కోరుకున్నానని నాలుగో ఆల్బమ్ సందర్భంగా విలియమ్స్ పేర్కొన్నాడు. ఈ రెండు ఆల్బమ్‌లకు విజయవంతమైన సింగిల్స్ విడుదలయ్యాయి, "సింగ్ వెన్ యుఆర్ విన్నింగ్" ఆల్బమ్ నుంచి "రాడ్ డీజే" పాట, "స్వింగ్ వెన్ యుఆర్ విన్నింగ్" నుంచి "సమ్‌థింగ్ స్టుపిడ్" పాట (దీనిలో నికోల్ కిడ్‌మాన్ కనిపిస్తుంది) సింగిల్స్‌గా విడుదల చేశారు.